钦定古今图书集成/方舆汇编/职方典/第1184卷 > 《谢郑公惠蕲竹簟》韩愈
## 钦定古今图书集成/方舆汇编/职方典/第1184卷 > 《谢郑公惠蕲竹簟》韩愈

蕲州笛竹天下知，郑君所宝尤瓌奇。携来当昼不得
卧，一府争看黄琉璃。体坚色净又藏节，满眼凝滑无
瑕疵。法曹贫贱众所易，腰腹空大何能为。自从五月
困暑湿，如坐深甑遭蒸炊。手摩袖拂心语口，漫肤多
汗真相宜。日暮归来独惆怅，有买只欲倾家资。谁谓
故人知我意，卷送八尺含风漪。呼奴扫地展未了，光
彩照耀惊童儿。青蝇倒翅蚤虱避，肃肃疑有清飙吹。